bedømmingspsykologi
Store norske leksikon,Psykologi,Kognitiv psykologi
Bedømmingspsykologi er betegnelse på vurderinger foretatt av lekfolk og eksperter som er basert på skjønn, enten de kommer i form av prognoser, karaktersetting, diagnostisering eller vurdering av sannsynligheter.
Man har ofte større tiltro til egne vurderinger og forestiller seg at de er basert på mer komplekse «helhetsvurderinger» ved hjelp av magefølelse og intuisjon enn det som faktisk viser seg å være tilfellet.Studiet av bedømmelser kan ha stor praktisk verdi, fordi bedømmelser ofte danner basis for beslutningstaking i økonomi, medisin, politikk og planlegging. Det er gjerne de «heuristikker», eller forenklede metoder, folk benytter seg av og hvilke skjevheter (biases) som kan prege resultatet av bedømmingen, som er gjenstand for slike studier. Feltet bedømming og beslutningstaking, som på engelsk kalles judgment and decision making, har utviklet seg sterkt siden omkring 1970, ikke minst takket være innsatsen til de israelsk-amerikanske psykologene Daniel Kahneman og Amos Tversky. Les mer i Store norske leksikon psykologi tenkning Litteratur Kahneman: Tenke, fort og langsomt. Oslo: Pax 2012